Pedofilija u kibernetskom prostoru sve veći problem
U Los Angelesu, FBI surađuje s lokalnim organima gonjenja u posebnoj jedinici za borbu protiv pedofilije
Dužnosnici pravosudnih organa kažu da ulažu napore kako bi zadržali prednost pred upadima u kompjutore, krađom podataka, prevarama i dječjom pornografijom na Internetu Dužnosnici pravosudnih organa kažu da ulažu napore kako bi zadržali prednost pred upadima u kompjutore, krađom podataka, prevarama i dječjom pornografijom na Internetu. Kakose čini, Internet je sredstvo koje može olakšati život, ali vlasti upozoravaju i na opasnost poglavito za djecu. Od svih oblika kriminala na Internetu, pedofili koji vrebaju djecu izazivaju najviše zabrinutosti, kaže Gina Osborn, agentica FBI-a koja je zadužena za programe sigurnosti na Internetu. "Ta pošast je poprimila nove razmjere zbog Interneta. Prije je bilo slučajeva da imate nekog pedofila koji živi u susjedstvu. No sada postoje Internet stranice posebno napravljene za osobe koje žele seksualno napastvovati djecu. Putem njih te osobe mogu međusobno komunicirati. Dakle umjesto pojedinaca koji žele napakostiti djeci sada postoje organizacije koje se udružuju kako bi iskoristile djecu". Osborn kaže da oni koji razmjenjuju fotografije seksualnog zlostavljanja djece skrivaju svoje aktivnosti šifriranjem kompjuterskih datoteka. Neki pedofili posjećuju društvene Internet stranice kako bi naveli djecu da se s njima sastanu. FBI navodi da je posljednjih godina dobio tisuće pritužbi. U Los Angelesu, FBI surađuje s lokalnim organima gonjenja u posebnoj skupini za borbu protiv navedenog problema. Članica skupine je odvjetnica grada Los Angelesa Tracy Webb, koja kaže da se radi o međunarodnom problemu. "Problem se povećava, a ne smanjuje. Mi želimo ne samo uhititi i sudski procesuirati te ljude već povećati svijest o ovom problemu i programima prevencije. Želimo poslati poruku da pedofili vrebaju na Internetu". Radna skupina surađuje sa studentima i osobljem državnog sveučilišta Californije, Northridge, koji priprema javne poruke kako bi se upozorilo roditelje na opasnost koja vreba na Internetu. Promotivni video prikazuje obitelj za stolom za vrijeme večere dok jedan dječak i njegova sestra borave u digitalnom svijetu uz njihove elektronske uređaje. U pozadini se vidi pedofil koji vreba na svome kompjutoru. No postoje i drugi problemi. Jedan je tzv. "kibernetsko nasilništvo" odnosno, kada djeca, a ponekad i odrasli, koriste Internet kako bi zastrašili ili osramotili drugu djecu. Tu je i takozvani sexting, kada tinejđeri razmjenjuju nage slike sebe ili drugih mladića i djevojaka. Rezultati takve prakse, kaže Gina Osborn, tragični su. "Radi se o pritisku vršnjaka i na žalost, djevojke su te koje će poslati svoje slike svojim dečkima, a kada oni prekinu vezu te fotografije se često prošire po školi. U više slučajeva djevojke su počinile samoubojstva zbog poniženja. Bojim se da se radi o sve većem problemu". Internet stručnjaci kažu da roditelji trebaju pratiti razne komunikacijske naprave kad su u rukama djece. Glavno je pravilo – kompjutor treba biti nadziran od strane drugih članova obitelji, a djeca trebaju znati pravila na Internetu. Djeca, kažu oni, nikada ne bi trebala davati strancima svoja imena ili adresu ili sudjelovati u provokativnoj Internet komunikaciji.